2014. gada 7. oktobrī Noteikumi Nr. 606

Rīgā (prot. Nr. 53 3. §)

**Noteikumi par rakstveida lēmuma projekta saturu, nosakot veidu,**

**kādā tiks veikti turpmākie norēķini ar pakalpojuma sniedzēju**

Izdoti saskaņā ar

Dzīvojamo māju pārvaldīšanas likuma pārejas noteikumu 18. punktu

1. Noteikumi nosaka satura prasības rakstveida lēmuma projektam par veidu, kādā tiks veikti turpmākie norēķini par dzīvojamās mājas uzturēšanai nepieciešamajiem pakalpojumiem dzīvokļu īpašumu mājās, kurās pārvaldīšanas tiesības nav nodotas attiecīgās dzīvojamās mājas pārvaldīšanai izveidotās dzīvojamās mājas dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai un kurās dzīvokļu īpašnieku kopība nav pieņēmusi lēmumu par turpmāko maksājumu veikšanu pakalpojuma sniedzējam.

2. Rakstveida lēmuma projekta (turpmāk – lēmumprojekts) pieņemšanāievēro Dzīvokļa īpašuma likumā noteiktās prasības.

3. Lēmumprojektā norāda turpmāko maksājumu veidu par katru dzīvojamās mājas uzturēšanai nepieciešamo pakalpojumu, kas tiek nodrošināts dzīvojamā mājā.

4. Pārvaldnieks lēmumprojektam pievieno informāciju par to, kad dzīvojamās mājas īpašniekiem sniegta Dzīvojamo māju pārvaldīšanas likuma pārejas noteikumu 16. punktā minētā informācija, kā arī sniedz priekšlikumus par kritērijiem un metodiku, kā varētu tikt aprēķināta un uzskaitīta katra dzīvojamās mājas īpašnieka maksājamā daļa par mājas uzturēšanai nepieciešamo pakalpojumu attiecīgajā dzīvojamā mājā.

5. Lēmumprojektāpārvaldnieks var norādīt citu būtisku informāciju, kas saistīta ar izlemjamo jautājumu.

6. Ja pakalpojuma sniedzējs ir norādījis atšķirīgas rēķinu apkalpošanas izmaksas, ņemot vērā iespējamo klientu skaitu, lēmumprojektā papildus paredz vietu, kurā dzīvojamās mājas īpašnieks var norādīt maksimālo rēķinu apkalpošanas izmaksu summu, ko viņš piekrīt maksāt, veicot tiešo maksājumu pakalpojuma sniedzējam.

**7. Lēmumprojektu sagatavo atbilstoši šo noteikumu pielikumā norādītajam** paraugam.

**8. Lēmumprojektā var iekļaut arī citus ar dzīvojamās mājas pārvaldīšanu saistītus jautājumus, kurus piedāvā izlemt dzīvojamās mājas īpašniekiem.**

**9. Noteikumi ir spēkā līdz 2015. gada 31. janvārim.**

Ministru prezidente Laimdota Straujuma

Ekonomikas ministra vietā –

ārlietu ministrs Edgars Rinkēvičs